text.text: Recettes faciles, rapides et inratables
text.text_idx: #000000
text.text: Gâteau roulé – كيك رولي
text.text_idx: #000001
text.text: ليوم جبتلكم gâteau roulé بنين برشا و خفيف و سااااهل.
  اول حاجة حضرت جنواز جربت برشا مرات و هذه جاتني اخف وحدة والسر في الخطوات وزادا العضم ( البيض) خرجوه قبل بوقت من الفريجدار و الفور سخنوه من قبل و ما تخليوهاش برشا في الفور (بين 10 و 15 دق) باش تجيكم طرية مش يابسة.
  بالنسبة للكرام انا حطيت crème mousseline هي عبارة على كرام باتيسيار+ زبدة. كريمة خفيفة و مش قوية برشا و خاصة مكوناتها موجودة في كل دار وباش تنجحلكم احسن حاجة لازم درجة حرارة الكرام باتيسيار والزبدة الي نحطوها في الاخر تقريبا هي نفسها.
  تنجمو زادا تحطو اي حاجة على ذوقكم: موس شكلاطة ولا كرام شانتيي ولا نوتيلا...
text.text_idx: #000002
text.text: مقادير الجنواز:
text.text_idx: #000003
text.text: ملعقة صغيرة فانيليا
text.text_idx: #000004
text.text: مقادير ال كرام موسلين:
text.text_idx: #000005
text.text: 100غ زبدة طرية اخرى
text.text_idx: #000006
text.text: اول حاجة نحضرو مكونات الجنواز
text.text_idx: #000007
text.text: نفصلو الاصفر عالابيض و ردوا بالك الابيض اذا جات فيه قطرة ماء ولا قطرة من الاصفر متنجحش
text.text_idx: #000008
text.text: نركضوه حتى يولي هكا و بعد نزيدو السكر
text.text_idx: #000009
text.text: ونكملو نركضو حتى يولي يلمع و يذوب السكر
text.text_idx: #000010
text.text: وبعد نصبو عليهم الاصفر و نكملو نركضو
text.text_idx: #000011
text.text: في الاخر نزيدو الفارينة و نحركو من فوق لتحت بالشوية
text.text_idx: #000012
text.text: نحطو papier cuisson في طبق الفور
text.text_idx: #000013
text.text: و نحاولو نستويوها من الجيهات الكل
text.text_idx: #000014
text.text: نخليوها في الفور تقريبا بين 10 و 15 دق على 180 درجة و اول ما نخرجوها نلفوها كيما تشوفو في التصويرة و نخليوها تبرد
text.text_idx: #000015
text.text: نحضرو الكرام باتيسيار و اول حاجة نفصلو الاصفر عالابيض و نزيدوهم السكر والفانيليا والنشاء
text.text_idx: #000016
text.text: نصبو عليهم الحليب السخون بالشوية و نحركو في نفس الوقت
text.text_idx: #000018
text.text: و نرجعوهم عالنار مع التحليك حتى تحضر الكريمة
text.text_idx: #000019
text.text: نزيدوها 25 غ زبدة و هي سخونة و ننغطيوها و نخليوها في الفريجدار حتى تبرد
text.text_idx: #000020
text.text: بعد ما بردت نركضوها بالباهي حتى تولي رطبة
text.text_idx: #000021
text.text: و نقصو 100غ زبدة طرية مربعات صغار و نزيدوهم بالشوية بالشوية واحنا نركضو
text.text_idx: #000022
text.text: حتى تولي كريمة مزيانة كيما هكا
text.text_idx: #000023
text.text: نحلو الجنواز متاعنا و نحطو الكرام انا زدت حطيت فراز و فستق
text.text_idx: #000024
text.text: بالنسبة لل ganache au chocolat سخنو 100مل كرام فراش ولا سائلة و بعدوهم عالنار و زيدوها 100غ شكلاطة مبشورة خليوهم 5 دق من غير ما تحركو و بعد حركوهم بالشوية حتى يولي عندك كيما هكا
text.text_idx: #000026
text.text: هذا شكل الجاتو بعد ما قصيتو
text.text_idx: #000027
text.text: نشالله تجربوه و يعجبكم اذا عجبتكم متنساوش تعملو partager
text.text_idx: #000028